Los campaneiros y campanones chigarán a Estorga esti sábadu
#000000
La Cuesta y Pozos participan na concentración de mazcaradas d’enviernu d’Estorga esta fin de semana
#000001
Nestas actividades del próximu 21 d’abril van participar unas 500 personas van estar drentu’l marcu de colaboración de l’Agrupación Europea de Cooperación Territorial (AECT) formada pola Diputación de Llión y la ciudad pertuguesa de Bregancia.
#000002
El desfile de «Mascaretos y Antruejos» trátase d’un intercambiu cultural centráu nas mázcaras tradicionales de las fiestas d’enviernu, que va pasar polas prencipales caleyas de la zona histórica de la ciudá d’Estorga pa dar la posibilidá a los llioneses de coñocer las características comunes que tienen la provincia de Llión y esi llugar de Pertugal.
#000003
Amás de Cabreira, Estorga y Bregancia, va haber participantes del Bierzu, Alija del Infantado, Cimanes del Tejar, Llamas de la Ribera, Riañu, Riellu y Velilla de la Reina. El desfile prencipiará a las 12,00 horas dende la praza de San Julián, siguiendo pola cai Manuel Gullón, cai Villafranca, Puerta del Obispo, Leopoldo Panero, praza de la Catedral, Palacio Episcopal, cai Doctoral, cai Las Postas, Marcelo Macías, Lorenzo Segura y la praza l’Ayuntamientu, onde los grupos tendrán la sua chigada. Estos distintos grupos del entroidu lliones van dir desfilando y faciendo la sua representación. El simbolismu que traen los personaxes y las representaciones del entroidu llionés enarbolan rituales amestaos a la tierra y a la fertilidá de la muyier ou la dualidá del bien y el mal, con orixen paganu y pícaru. La gaita y los tamboriles, acompañaos pol soníu de los esquilones que mueitos de los personaxes llevan colgaos pa asustare, y al compás del soníu de los palos que llevan los Campaneiros y Campanones.
#000004
← Cortes en la carretera N-536 que da acceso a El Puente
Las Juntas vecinales de la provincia contra la pared por el decreto sobre los secretarios →
#000005
«Flores de hinojo», un peregrinaje a través de Cabrera
#000006
Convocadas ayudas económicas para la conservación, recuperación y restauración de bienes integrantes del Patrimonio Cultural
#000008
Tu dirección de correo electrónico no será publicada. Los campos obligatorios están marcados con *
#000010